text: Hundepatrulje hapsede tre tyveknægte i sommerhus-område
  09 oktober 2015 kl. 04.46
  Tre 18-årige mænd, der luskede rundt i et sommerhusområde ved Oksbøl med fuldt tyve-udstyr, blev forhindret i deres "arbejde" af en hundepatrulje. 
  En bil, der var parkeret på en lidt underlig måde i et sommerhusområde ved Oksbøl, vakte natten til fredag mistanke hos en hundepatrulje, der tilfældigvis kom forbi.
  Da bilens motor  stadig var varm, blev politi-hundene sendt ud for at afsøge området, hvor de hurtigt fandt tre unge mænd, der luskede rundt med fuldt udstyr til at begå indbrud.
  De tre 18-årige, der ikke er fra Varde-området, blev kl. 01,20 anholdt.
  - Dejligt at mine kolleger og deres hunde kunne forhindre, at  en eller flere sommerhuse blev ribbet op til efterårsferien, siger en tilfreds vagtchef hos Syd- og Sønderjyllands Politi fredag morgen til TV SYD.
  Tre 18 årige anholdt for indbrud i fritidshus i Oksbøl kl. 0120. Ingen af de tre er fra lokalområdet. Vagtchefen. #politidk
  
  